eo en eo eo es es es eo eo eo eo eo eo es eo eo eo eo eo en ca es eo eo eo eo eo ca eo eo eo eo eo eo eo de id eo eo eo eo eo eo eo eo eo eo eo eo fr fr eo eo nl fr eo eo eo eo eo it nl nl eo eo eo eo nl nl eo eo eo eo eo eo eo en eo eo eo eo eo eo eo tr nl nl eo eo eo eo eo eo eo eo eo eo eo eo eo eo eo de eo es eo eo eo eo en en eo eo es fi eo eo eo eo eo de eo eo eo sv eo eo eo eo eo eo eo eo eo pl eo fr es eo eo eo eo eo eo eo pl eo es eo eo eo eo eo eo cs eo eo eo eo eo eo eo eo eo eo eo eo eo eo eo de eo eo eo eo eo eo eo eo eo eo eo eo eo eo eo eo es it eo eo eo ro eo es pl eo pl nl eo eo eo eo eo eo en eo eo eo eo eo eo it eo eo eo eo eo eo eo eo eo eo eo eo eo eo eo pt eo es en es eo eo eo eo eo pl es eo eo eo es eo es eu eo eo eo eo eo eo it eo eo eo eo eo eo eo eo eo eo eu eo eo eo eo eo eo es es es eo es eo eo it eo eo eo fr eo eo eo eo eo eo eo eo hbs_lat eo eo eo eo es eo es es eo es fr pt eo es es cs es es es es es es cs es es es es es es es es es cs es es es es es es es es es es cs es es es es es es es cs es es es es es es es es es cs es eo pt pl eo it eo eo es pt sk eo es eo pt eo eo eo eo eo eo ca eu eo es pt ceb eo es eo en es es en de es eo eo es nn eo es eo eo es es es es eo en es eo eo es eu en es
skip to main | skip to sidebar
Blogo pri Esperanto kaj ĝia historio
Mostrando entradas con la etiqueta bibliotekoj. Mostrar todas las entradas
viernes, 3 de enero de 2014
Ĉiujare, belga esperantisto Roland Rotsaert kunigas pere de demandaro informojn pri la nuna stato de la esperantistaj bibliotekoj tra la mondo. Jen eta raporto surbaze al tiu informo (por pliaj klarigoj, nepre legu ĝin).
E-bibliotekoj en la mondo. Klaku por vidi la tutan mapon kaj uzi ĝin laŭvole
Biblioteko Juan Régulo Pérez (Madrid)
Poŝtadreso: Rodríguez San Pedro 13, 3º-7, ES-28015 Madrid
Libroj (metroj da bretoj): 15 (3.177)
Revuoj (metroj da bretoj): 4 (60)
Alireblo, horaro: Ĉiujn nefestajn lundojn kaj mardojn de la 6a ĝis la 8a vespere. Por eventualaj vizitoj ekster tiu horaro aŭ dumsomere nepras interkonsento kun la prizorganto.
Esperanto-Biblioteko "Ramon Molera Pedrals" (Moià)
Poŝtadreso: Palau, 17 ES-08180 MOIÀ
Ĉefa respondeculo: Ana María Molera,
Libroj (metroj da bretoj): 60 (4054 unuoj)
Revuoj (metroj da bretoj): 60
Museu d'Esperanto de Subirats (Sant Pau d'Ordal)
Poŝtadreso: Doctor Zamenhof 12, ES-08739 Subirats
Arĥivoj (metroj da bretoj): 20
Alireblo, horaro: Gvidataj vizitoj, sabate je la 13 h. kaj je la 16 h; dimanĉe je la 13 h.
Biblioteko Montagu C. Butler (Barlaston)
Poŝtadreso: Esperanto House, Station Road, Barlaston ST12 9DE
Alireblo, horaro: Laŭ interkonsento; la oficejo funkcias 09.00-15.00 lun-ven.
Nacia Esperanto Muzeo Gray (Gray)
Poŝtadreso: Maison pour tous (Domo por ĉiuj), Nacia Esperanto Muzeo, 19, strato Victor Hugo, FR-70100 GRAY
Libroj (metroj da bretoj): 230 (6.000 libroj)
Revuoj (metroj da bretoj): 134 (1.200 titoloj de revuoj)
Poŝtadreso: p.a. Bibliothèque d'Agglomération, 40 rue Gambetta, 62500 Saint-Omer
Esperanto-Biblioteko Hyppolite Sebert (BHS) (Paris)
Poŝtadreso: Espéranto-France – 4 bis rue de la Cerisaie – FR-75004 Paris (France)
Libroj (metroj da bretoj): 70
Biblioteko de Flandra Esperanto-Ligo (Antwerpen)
Poŝtadreso: Frankrijklei 140, BE-2000 Antwerpen
Ĉefa respondeculo: Gerd Jacques
Libroj (metroj da bretoj): 40
Alireblo, horaro: De lundo ĝis vendredo, 9a-17a, post interkonsento.
Esperanto-Fondajo Cesar Vanbiervliet (Kortrijk)
Poŝtadreso: p.a. Stadsbibliotheek, Leiestraat 30, 8500 Kortrijk, Belgio
Ĉefa respondeculo: Roland Rotsaert
Libroj (metroj da bretoj): 90
Revuoj (metroj da bretoj): 95
Arĥivoj (metroj da bretoj): 19
Aliaj (metroj da bretoj): 33
Alireblo, horaro: Kunlaborantoj estas surloke ĉiun unuan kaj trian jaŭdon de la monato
Privata biblioteko Marc Vanden Bempt (Winksele)
Poŝtadreso: Rulenslaan 10, BE 3020 Winksele
Libroj (metroj da bretoj): 70
Revuoj (metroj da bretoj): 15
Aliaj (metroj da bretoj):  5 (Bildkartoj, afiŝoj, insignoj, diversaj dokumentoj, ktp)
Alireblo, horaro: post interkonsento
Biblioteko Hector Hodler (Rotterdam)
Poŝtadreso: Nieuwe Binnenweg 176, NL-3015 BJ Rotterdam
Ĉefa respondeculo: Osmo Buller
Libroj (metroj da bretoj): 160
Revuoj (metroj da bretoj): 110
Arĥivoj (metroj da bretoj): 0
Aliaj (metroj da bretoj): 50
Alireblo, horaro: Nur laŭ interkonsento kun la Ĝenerala Direktoro de UEA; laboras precipe distance, eblas peti skanaĵojn kaj kopiojn.
Germana Esperanto-Biblioteko Aalen (Aalen)
Poŝtadreso: Gmünder Str. 9, DE-73430 Aalen
Ĉefa respondeculo: Utho Maier,
Libroj (metroj da bretoj): 229
Revuoj (metroj da bretoj): 144
Alireblo, horaro: Laŭ interkonsento
Interlinguistik – Esperantologie: Archiv und Bibliothek von Detlev kaj Wera Blanke (Berlin)
Poŝtadreso: Detlev Blanke, Otto-Nagel-Str. 110, DE-12683-Berlin
Libroj (metroj da bretoj): 65
Revuoj (metroj da bretoj): 19
Arĥivoj (metroj da bretoj): 118
Alireblo, horaro: Ĝenerale malferma al seriozaj esplorantoj, surloke, laŭ interkonsento.
Poŝtadreso: Grubenweg 5, DE-44388 Dortmund
Poŝtadreso: Pillnitzer Landstrasse 25, DE-01326 Dresden
Ĉefa respondeculo: Dr. Benoît Philippe
Libroj: Iom pli ol 6.000.
Alireblo, horaro: Ĉiam laŭ interkonsento.
Interkultura Centro Herzberg (Herzberg)
Poŝtadreso: Grubenhagestr. 6, DE--37412 Herzberg
Poŝtadreso: Einbecker Straße 36, 10317 Berlín, Germanio
Esperanto-Biblioteko en Kijlo (Kiel)
Poŝtadreso: Kaisersstr. 39, DE-24143 Kiel, Germanio
Ĉefa respondeculo: Christian Darbellay
Libroj (metroj da bretoj): 26 (2.723 libroj)
Revuoj (metroj da bretoj): 15
Alireblo, horaro: Laŭ interkonsento.
Centro de Dokumentado kaj Esploro pri la Lingvo Internacia, CDELI (La Chaux-de-Fonds)
Poŝtadreso: CDELI, Bibliothèque de la Ville, Rue du Progès 33, Case postale 3034, CH-2303 La Chaux-de-Fonds (NE), Svislando
Ĉefa respondeculo: Claude Gacond, Claude.Gacond@ne.ch
Libroj (metroj da bretoj): 180 (ĉ. 20.000 libroj)
Revuoj (metroj da bretoj): 130 (2784 revu-titoloj)
Arĥivoj (metroj da bretoj): 140 (10.000 arĥiv-eroj)
Alireblo, horaro: La Biblioteko troviĝas ĉe la numero 33 de la strato Progrès. El la stacidomo ĝi atingeblas per la buso 4, direkto Hôpital. Petu la halton "Bibliothèque". Aŭtomobilistoj sekvu la ŝildojn vojmontrantajn "Bibliothèque". Parku en la stratoj de la kvartalo, ne en la korto. Horaro: laŭ la biblioteka http://cdf-bibliotheques.ne.ch/InfosPratiques. La esploristoj kontaktu antaŭ sia planita vizito la arkiviston-respondeculon de CDELI: s-ron Claude Gacond, por konveni pri rendevuo.
Kolekto por Planlingvoj kaj Esperantomuzeo de la Aŭstria Nacia Biblioteko
Poŝtadreso: Palais Mollard, Herrengasse 9, A-1010 Wien
Respondeculo: Priv.-Doz. Dr. Bernhard Fetz
Libroj (metroj da bretoj): 300
Revuoj (metroj da bretoj): 140
Arĥivo (metroj da bretoj): 15
Aliaj: 3000 muzeaj objektoj, 23.000 fotoj; 1200 afiŝoj
Alireblo, horaro: Lunde, marde, merkrede 9h00 - 16h00, ĵaŭde 12h00 - 19h00, vendrede 9h00 - 13h00, Somere ŝanĝita horaro, Esperantomuzeo havas pli ampleksan horaron: vidu ĉe hejmpaĝo
Knihovna Klubu esperantistů v Brně (Brno)
Poŝtadreso: p/a Miroslav Malovec, Bosonožská 15/10, CZ-625 00 Brno
Ĉefa respondeculo: Miroslav Malovec
Libroj (metroj da bretoj): 50
Revuoj (metroj da bretoj):  10
Arĥivoj (metroj da bretoj):  10
Alireblo, horaro: La libroj estas pruntataj al la membroj de la klubo en la klubejo, ne en la deponejo. La leganto sciigas al la bibliotekisto, pri kiu libro li aŭ ŝi interesiĝas, kaj la bibliotekisto alportos la postulatan libron en la klubejon por la plej proksima kunveno.
Biblioteko de Esperanto-muzeo en Svitavy (Svitavy)
Poŝtadreso: Biblioteko de Esperanto-muzeo en Svitavy, nám. Míru 1, 568 02 Svitavy, Ĉeĥio
Ĉefa respondeculo: Marie Cumova
Libroj (metroj da bretoj): 60 (ĉ. 4.800)
Revuoj (metroj da bretoj):  20 (ĉ. 4.800)
Arĥivoj (metroj da bretoj):  8
Alireblo, horaro: muzea ekspozicio 13-22 h, biblioteka pruntejo 9-18 h post anticipa anonco.
Poŝtadreso: pp 79, HR-48350 Đurđevac, Kroatio (120 km de Zagrebo)
Ĉefa respondeculo: Josip Pleadin,
Libroj (metroj da bretoj): 30
Revuoj (metroj da bretoj): 40
Arĥivoj (metroj da bretoj): 8
Alireblo, horaro: Vizitadreso (kun nepra antaŭanonco): Bana Jelačića 138A, HR-48350 Đurđevac, Kroatio
Poŝtadreso: Molnar u. 11, HU-1056 Budapest
Nacia Esperanto-Biblioteko kaj Arkivo (Massa)
Poŝtadreso: Via Sforza 3, IT-54100 Massa
Cefa respondeculo: Alessandro Simonini
Casa Museo Luigi Capuana (Mineo)
Poŝtadreso: Via Luigi Capuana, 3, 95044 Mineo, Catania, Italia
IULM (Milano - Roma)
Poŝtadreso: Via Carlo Bo, 1, 20143 Milano, Italia
Poŝtadreso: Brazila Esperanto-Ligo, SDS, Ed. Venâncio III, sala 303, 70393-902-Brasilia-DF
Ĉefa respondeculo: S-ino Néia Lúcia Souza
Libroj (metroj da bretoj): 85
Revuoj (metroj da bretoj): 84
Aliaj (metroj da bretoj): 19
Alireblo, horaro: Laŭ horaro de la volontula laborado. Eblas interkonsenti pri vizito telefone aŭ retmesaĝe (BEL adresoj)
Libraro Ludovika (Esperanto Nova Skotia)
Poŝtadreso: 329 Poplar Drive, Dartmouth, NS B2W 4K8, Canada
Libroj (metroj da bretoj): Pli ol 2.000 eroj
Internacia Esperanto-Muzeo en Zaozhuang-a Universitato
Poŝtadreso: Zaozhuang Xueyuan Shijieyu Bowuguan, Shandong, Ĉinio CN-277160
Libroj (metroj da bretoj): 78 (pli ol 10.000)
Revuoj (metroj da bretoj): 52 (6.000)
Arĥivoj (metroj da bretoj): 52
Biblioteko de Japana Esperanto-Instituto
Poŝtadreso: p/a JEI, Wasedamati 12-3, Sinzyuku-ku, Tokio JP 1620042
Libroj (metroj da bretoj): 175
Revuoj (metroj da bretoj):  86
Arĥivoj (metroj da bretoj): 25
Alireblo, horaro: Marde-sabate, 10h00-18h00
Poŝtadreso: JP759-6312 Shimonoseki-Shi Toyoura-Cho Kuroi 1801-4 Nitta
Retpaĝoj: http://labiblioteko.wordpress.com (eo); http://eobiblioteko.wordpress.com (jp)
Sociaj retejoj: Facebook - Twitter
Poŝtadreso: 143 Lawson St., Redfern N.S.W. 2016, Australia
Libroj (metroj da bretoj): 60
Revuoj (metroj da bretoj): 20
Arĥivo (metroj da bretoj): 5
Publicado por desespero en 17:55 0 comentarios
lunes, 28 de mayo de 2012
Biblioteko Ramon Molera Pedrals
Eks-librisoj de Ramon Molera kaj Luis Hernández
Du malgrandaj vilaĝoj, ambaŭ ĉirkaŭ 50 km for el Barcelono, kaŝas la plej gravajn trezorojn de la esperanta kulturo kaj movado en nia lando. En Sant Pau d'Ordal, inter vinberoj kaj persikujoj, la kolektanta pasio de apotekisto Luis Hernández Yzal (1917-2002) iĝis en mirinda muzeo enhavanta ĉirkaŭ 25.000 esperantaĵoj: libroj, revuoj, poŝtkartoj, afiŝoj kaj memoraĵojn.
Simila estis la travivaĵo de Ramon Molera Pedrals (1922-1983). Ramon, naskiĝinto en vilaĝo Moià (Bagès, Barcelono), esperantiĝis kiel dekkvinjarulo, tiel fervore, ke «je la komenco mi fidis esperantigi la tutan landon en malmulte da tempo». Ve, tiun unuan celon li ne atingis, sed por Ramon Molera esperanto taŭgis kiel ilo por «pensi internacie» kaj donis al li «motivon labori por inda ideo». En la jaro 1973, li forlasis siajn postenojn kiel ĉefdelegito de UEA kaj reprezentanto de gazetoj kiel Heroldo, Oomoto aŭ Scienca Revuo, sed lia senlaca kolektado de esperantaj libroj kaj revuoj neniam velkis (li eĉ eldonis bultenon Kolektado, de 1978 ĝis 1981). Iom post iom, per «miloj kaj miloj da leteroj» senditaj tutmonde kaj pere de anoncetoj en pluraj E-revuoj, li amasis gravan gazetkolekton: pli ol 2.000 titoloj de periodaĵoj, «pli ol 8.000 jarkolektoj, de kiuj 4.800 estas kompletaj». Inter la juveloj de tiu ĉi privata kolekto, elstaras originaloj de Lingvo Internacia kaj eĉ de la unua esperanta revuo, La Esperantisto (1889-1895).
Ramon Molera en sia biblioteko
La katalogon de tiu vasta kolekto Molera «enkomputiligis» en sia cerbo. Lia filino Ana Maria rakontis jene:
La katalogado de la revuoj estis en lia memoro. En aprilo 1971 li suferis aŭtomobilan akcidenton. Tuj kiam mi alvenis al la hospitalo li diris: «Ne timu, trankviliĝu, mi fartas bone, vidu, de La Suno Hispana mankas n-ro: 68, 69, 89, 90. Heroldo de Esperanto estas kompleta. Esperanto Triumfonta de la jaro 1920 mankas 2, 5, 6...»
Instrui, dokumenti, organizi..., p. 218
Post la antaŭtempa forpaso de Ramon, Ana Maria daŭrigis la kolektadon kaj pligrandigis ĝin per volumoj de aliaj planlingvoj (kelkaj el ili raraĵoj el la 19-a jarcento). En 1987, ŝi starigis kun Luis Hernández kaj la hungaro Árpád Máthé Rondon Takács. La laborgrupo nomiĝis tiel omaĝe al József Takács (1890-1944), kiu en la jaro 1934 eldonis la Katalogo-n de la Esperanta Gazetaro, kaj ĝi celis katalogi la esperantajn periodaĵojn de La Esperantisto ĝis la nuntempo. Ilia grandega laboro fruktodonis per la unua volumo de Bibliografio de periodaĵoj en aŭ pri esperanto, 1.155 paĝa volumo, kiu enhavas bibliografiajn detalojn de 14.143 titoloj el 120 jaroj.
Enretigo de la katalogo
Kadre de la ne tiel utopia celo de havigi komunan katalogon al la esperantistaro, la Esperanta-Biblioteko Ramon Molera Pedrals estas nun rete alirebla. Por tiu enretigo, oni uzis la liberan programon OpenBiblio, ĉi-okaze la novan version 0.7.1, kiu enhavas kelkajn plibonigojn por la serĉado.
Krom la menciita mirinda gazetkolekto, la datumbazo enhavas pli ol 4.000 libroj en aŭ pri esperanto kaj interlingvistiko.
La katalogo enretigita pere de OpenBiblio 0.7.1
Por konsulti la katalogon, klaku ĉi tie. La konsultado surloke de la biblioteko eblas laŭ retpoŝta interkonsento kun Ana Molera (molur(ĉe)telefonica.net).
Muzeo de Esperanto de Subirats
Biblioteko Juan Régulo Pérez
La biblioteko de CDELI en La Chaux-de-Fonds estas konsultebla ene de RERO
Ana María Molera: «Planlingva Kolekto „Ramon Molera Pedrals”», Instrui, dokumenti, organizi, fest-libro por la 80-a naskigtago de Claude Gacond, Bad Bellingen, Iltis, 2011.
Ramón Molera: «Esperantisto konfesiĝas», Boletín 200 (1973), p. 11.
G. Moya: «Omaĝo en Moià al Ramon Molera kaj prezentado de la Mirinda Libro», Boletín 267 (enero-febrero 1985), p. 3.
Publicado por desespero en 13:03 1 comentarios
Etiquetas: Ana Molera, bibliotekoj, Luis Hernández, Ramon Molera, Rondo Takács
domingo, 13 de noviembre de 2011
Retkatalogo de Muzeo de Esperanto de Subirats
Antaŭ duonjaro, Michael Lennartz blogis pri sia "projekto Librarium". Librarium estas programo por retkatalogi bibliotekojn. Ĝi estas malfermitkoda programo elpensita de Michael, kiu uzas programlingvaĵon PHP kaj SQL-datumbazojn. Per Librarium, oni povas prilabori bibliotekan datumbazon kaj kunhavigi ĝin rete por ĝia konsultado (aŭ modifado). Mi tuj interesiĝis pri la programo kaj kontaktis kun Michael. Li sendis al mi la kodon kaj mi ekuzis ĝin por katalogi mian esperantan biblioteketon. La PHP-lingvaĵo bezonas PHP-servilon kaj por uzi ĝin ekster Interreto, oni devas estigi retservilon en propra komputilo. Mi tion faris en mia Macbook pere de senpaga programaron MAMP. La ilo de Michael estas tre kompleta kaj mi eĉ ĝin enhispanigis (ege facila laboro ĉar oni devas nur traduki etikedojn ene de teksta dosiero) kaj iomete ŝanĝis por mia uzado (kaj por plibonigi mian etan konadon pri PHP).
Do, mia malgranda esperanta libraro ne estas tiel interesa, sed mi tuj pensis pri la biblioteko de la Muzeo de Esperanto de Subirats. Mi jam konis, pere de Joan Inglada, la tre malnovan datumbazon de la muzeo en formato .dbf.
Hispana Esperanto-Federacio antaŭ ne longe enretigis la katalogon de sia biblioteko Juan Régulo Pérez. Pri tiu laboro zorgas Ana Manero, kiu uzas esperantan tradukon de la programo OpenBiblio kaj bonege klarigas ĝian uzadon en tiu ĉi PDF-dosiero.
Do, Open Biblio estas ankaŭ malfermitkoda programo bazita sur PHP-lingvaĵo kaj SQL-datumbazoj. Ĝi estis kreita en 2002 sub GNU-GPL-permesilo kaj ĝi baziĝas en la formato MARC 21. Tiu formato MARC (MAchine Readable Cataloging) estis unue uzata de la usona Library of Congress dum la 1960-aj jaroj kaj nun estas la plej disvastigata normo por bibliotekoj.
Open Biblio permesas kontroli la pruntadon, katalogadon kaj administradon de la datumbazo kaj ĝia retkatalogo (OPAC: online public access database) ebligas konsulti la bibliotekajn rikordojn.
Lluís Hernández (1917-2002), fondinto de la Hispana Esperanto Muzeo (nun Museu d'Esperanto de Subirats), prilaboris pere de la programo dBase III datumbazojn "libroj.dbf" kaj "revuoj.dbf" por registri sian kolekton. Datumbazo "libroj.dbf" enhavas 11.988 rikordojn. Tio ne signifas 11.988 malsamaj volumoj, ĉar, ekzemple, oni trovas en ĝi rikordon Hungara antologio kaj ankaŭ eron Mihaly Bábits: «Studo pri la hungara literaturo» aŭ Sándor Petőfi: «Fea sonĝo», enhavitaj en la unue menciita libro.
Por enretigi la muzean datumbazon, mi sekvis la jenajn paŝojn:
Malfermi dosieron "libroj.dbf" per pli nova programo. Mi uzis FileMaker.
Ĉapeligi literojn. Lluís Hernández uzis propran sistemon c!=ĉ; g!=ĝ H!=Ĥ, ktp.
Pretigi la structuron de la datumbazo en FileMaker por ke ĝi koincidis kun la SQL-datumbazoj de OpenBiblio.
Eksporti la datumojn kiel CSV-dosieron kaj enkodigitaj kiel UTF-8.
Jen ekzempla rikordo de "libroj.dbf" kaj enigado de ĝiaj datumoj en datumbazoj de OpenBiblio.
Provizore mi alŝutis la retkatalogon al senpaga servilo, jen ligilo por konsulti ĝin:
Ebligi la retkonsultadon de la muzean katalogon estas unua paŝo, sed indus aldoni la datumbazon al retserĉilo de katalunaj bibliotekoj. En Esperantujo, oni klopodas kunigi komunan katalogon de esperantaj bibliotekoj, kaj oni diskutas pri tio en tiu ĉi Google-grupo. Tiu ĉi onta retkatalogo permesus konsulti bibliotekajn datumbazojn kiel MES, HEF, Aalen, Aŭstra Nacia Biblioteko, ktp.
Eĉ guto malgranda, konstante frapante, traboras la monton granitan.
Mi dankegas al mia amiko Jaume B, kiu dum sennombraj horoj ebligis ĉi tiun foje ne tiel simplan procezon.
Publicado por desespero en 13:57 0 comentarios
Etiquetas: bibliotekoj, MES, OpenBiblio
Entradas antiguas Página principal
Suscribirse a: Entradas (Atom)
También en / Aliloke
Tujtero / Twitter (Stratozam)
Universala Esperanto Asocio (UEA)
Museu de Sant Pau d'Ordal
La vivo kaj verko de Raymond Schwartz
Curso de esperanto en Twitter
Participios en esperanto con verbos intransitivos
Impresoj de Amrum (3)
Vojaĝo sub la Meznokta Suno
Apud la fenestro, pluvas | Rakontarejo
La Blogo de Tonyo
Bankruptcy Houses For Sale
De obscenaĵo al Esperanto
Se ha producido un error en este gadget.